CELEX: 62021TN0428
Language: lv
Date: 2021-07-13 00:00:00
Title: Lieta T-428/21: Prasība, kas celta 2021. gada 13. jūlijā – Fursin u.c./ECB

8.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 452/42
            
         
      Prasība, kas celta 2021. gada 13. jūlijā – Fursin u.c./ECB
      (Lieta T-428/21)
      (2021/C 452/53)
      Tiesvedības valoda – angļu
      
         Lietas dalībnieki
      
      
         Prasītāji: Ivan Fursin (Kijeva, Ukraina) un 6 citi prasītāji (pārstāvis: O. Behrends, advokāts)
      
         Atbildētāja: Eiropas Centrālā banka
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  piespriest atbildētājai samaksāt finansiālu kompensāciju par kaitējumu, kas prasītājiem nodarīts, ņemot vērā atbildētājas lēmumu 2016. gada 11. jūlijā atsaukt AS “Trasta Komercbanka” licenci (lēmums paziņots 2016. gada 13. jūlijā);
               
            
                  —
               
               
                  konstatēt, ka mantiskā kaitējuma apmērs ir vismaz 25 miljoni EUR (1) kopā ar kompensācijas procentiem, sākot no 2016. gada 11. jūlija līdz sprieduma pasludināšanai šajā lietā, un kopā ar attiecīgiem nokavējuma procentiem, sākot no sprieduma pasludināšanas dienas līdz pilnīgai samaksai, un
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumam prasītāji ir izvirzījuši sešus pamatus.
      
                  1.
               
               
                  Ar pirmo pamatu tiek apgalvots, ka atbildētāja nav pienācīgi informējusi AS “Trasta Komercbanka” pilnvarotos pārstāvjus par lēmumu atsaukt licenci.
               
            
                  2.
               
               
                  Ar otro pamatu tiek apgalvots, ka procedūrā, kuras noslēgumā tika pieņemts lēmums atsaukt licenci, nebija nodrošināta pienācīga AS “Trasta Komercbanka” pārstāvība.
               
            
                  3.
               
               
                  Ar trešo pamatu tiek apgalvots, ka saistībā ar lēmumu atsaukt licenci ir pieļauti vairāki citi būtiski pārkāpumi.
               
            
                  4.
               
               
                  Ar ceturto pamatu tiek apgalvots, ka atbildētāja, pieņemot lēmumu par licences atsaukšanu, ir rīkojusies, pārsniedzot savu kompetenci, it īpaši saistībā ar naudas atmazgāšanas jautājumiem un valsts tiesību piemērošanu.
               
            
                  5.
               
               
                  Ar piekto pamatu tiek apgalvots, ka atbildētāja ir kļūdaini pieņēmusi, ka pastāv pamats licences atsaukšanai, un ir norādījusi nepietiekamu pamatojumu šajā ziņā.
               
            
                  6.
               
               
                  Ar sesto pamatu tiek apgalvots, ka atbildētājas nelikumīgā rīcība ir radījusi prasītājiem ievērojamus zaudējumus, tostarp AS “Trasta Komercbanka” likvidācijas dēļ.
               
            
         (1)  Summas attiecībā uz katru no prasītājiem ir sadalītas atbilstoši to īpašumtiesību daļām AS “Trasta Komercbanka”, kā norādīts 2016. gada 3. marta lēmumā par licences atsaukšanu.